EkBass/fiwiki-20250220-pages-articles huggingface dataset:
Arvo-osuustili

Arvo-osuustili on arvo-osuusjärjestelmässä käytettävä säilytystili, jossa säilytetään arvopapereita kuten osakkeita, indeksiosuuksia, optioita, warrantteja tai merkintäoikeuksia. Arvo-osuustilillä olevia arvopapereita sanotaan arvo-osuuksiksi. Arvo-osuustiliä käytetään erityisesti pörssiosakkeisiin sijoitettaessa. Arvo-osuustilin rinnalle nimetään rahatili, jonka kautta sijoituksiin liittyvä rahaliikenne hoidetaan. Arvo-osuuksien omistuksen tosite on yleensä ainoastaan merkintä arvo-osuustilillä. == Arvo- osuustili Suomessa == Suomessa arvo-osuustilille kirjataan seuraavat tiedot: * Tilinhaltija ja muut oikeuksien haltijat * Arvo-osuuksien laji ja määrä * Arvo-osuuksiin kohdistuvat oikeudet ja rajoitteet Samalla tilinhaltijalla voi olla useita arvo-osuustilejä. Useiden tilien käytöstä voi olla hyötyä mm. verosuunnittelussa. Suomen arvo-osuusjärjestelmässä oli vuonna 2022 noin 2,1 miljoonaa arvo-osuustiliä. Osakkeenomistajien määrä ylitti miljoonan. === Arvo-osuustilinumero === Suomessa arvo-osuustilinumero koostuu 35 merkistä ja sen alussa on alkuliite "APKE" (Arvopaperikeskus). Esimerkiksi "APKE0000000000000000000001234567890". === Osakesäästötili === Suomessa sijoittaja voi halutessaan käyttää osakesijoittamiseen myös osakesäästötiliä. Osakesäästötili liittyy arvo-osuustiliin siten, että kuhunkin osakesäästötiliin kuuluu arvo-osuustili, jossa osakkeet säilytetään. == Katso myös == * Arvo-osuus * Arvo-osuusjärjestelmä * Osakesäästötili == Lähteet == Luokka:Sijoittaminen Luokka:Suomen pankkitoimi Luokka:Osakeyhtiöt
Sz

Sz tarkoittaa seuraavia: * Saarbrücker Zeitung, SZ, saksalainen sanomalehti * Schwäbische Zeitung, SZ, saksalainen sanomalehti * Segeberger Zeitung, SZ, saksalainen sanomalehti * Siegener Zeitung, SZ, saksalainen sanomalehti * Slovenske železnice, SŽ, slovenialainen rautatieyhtiö * ß, syntynyt ligatuurista sz, latinalainen kirjain * * Süddeutsche Zeitung, SZ, saksalainen sanomalehti * Szöllősyn luettelo, luettelotunnus Sz, András Szöllősyn laatima luettelo Béla Bartókin teoksista * Sächsische Zeitung, SZ, saksalainen sanomalehti.
Musta Kettu

Musta Kettu on Marvel-kustantamon sarjakuvissa esiintyvä ammattimainen jalokivivaras. Hahmo ensiesiintyminen tapahtui Amazing Spider-Man-lehden numerossa 255. == Historia == Musta Kettu on taitava jalokivivaras, jonka rikollisura kattaa kohteita niin Euroopassa kuin Yhdysvalloissakin. Vaikka Musta Kettu onkin jo vanha mies, hän on fyysisesti hyvässä kunnossa ja pyrkii tekemään vielä yhden suuren keikan ennen siirtymistään eläkkeelle Ranskan Rivieralle. Useimmiten hänen yrityksensä ovat kuitenkin tuhoutuneet jonkun supervoimaisen sankarin väliintulon vuoksi. Ensimmäisellä kerralla Musta Kettu joutui vasten tahtoaan liittoon Punaisen Haamun kanssa. Hämähäkkimies kuitenkin saapui ajoissa paikalle estääkseen Haamun superapinoita murhaamasta Kettua. Mustan Ketun paljastettua Haamun piilopaikan sijainnin Hämähäkkimiehelle tämä päätti päästää Kettu menemään ja keskittyä sen sijaan jahtaamaan Haamua. Toisen kerran Musta Kettu ajautui konfliktiin Hopeasapeli Internationalin, Symkarialaisen palkkasoturifirman kanssa. Tälläkin kerralla Hämähäkkimies saapui paikalle pelastamaan iäkkään murtovarkaan, mutta päästi tämän vielä menemään - tosin ankarien varoitusten säestämänä. Yksi viimeisimmistä kerroista lopettaa uransa tapahtui Los Angelesissa, jossa Musta Kettu yritti pihistää keskiaikaisen espanjalaisen ehtoolliskalkin. Hänen tietämättään kalkissa oli kiinni teollisuussalaisuuksia sisältävä mikropiiri, joka kiinnosti myös Hiipijää. Erinäisten tapahtumien jälkeen Hämähäkkimies nappasi kalkin takaisin, mutta päästi kuitenkin Ketun vielä menemään. Optimistinen Kettu suunnittelee kuitenkin vielä uransa kunniakasta finaalia. == Voimat ja varusteet == Mustalla Ketulla ei ole yliluonnollisia voimia. Hänellä on ikäisensä miehen hyvin treenattu keho. Ikäänsä nähden hänen fyysistä suorituskykyään voidaan pitää poikkeuksellisen hyvänä. Kettu kantaa mukanaan savukranaatteja, köyttä ja lasileikkureita. Yksi nerokkaimmista laitteista on kuitenkin elektroninen laite, joka vaimentaa suurimman osan tavallisista hälytysjärjestelmistä. == Lähteet == * Luokka:Marvel-universumin superroistot Luokka:Hämähäkkimiehen vastustajat
Jukka Ruohomäki

Jukka Tapio Ruohomäki (20. elokuuta 1947 Helsinki – 8. maaliskuuta 2022 Oulu) oli suomalainen elektroniseen musiikkiin erikoistunut säveltäjä. Hän opiskeli musiikkitiedettä Helsingin yliopistossa, ja oppiarvoltaan hän oli filosofian kandidaatti. ==Ura== Ruohomäki aloitti musiikilliset kokeilunsa 1960-luvun lopulla käyttäen analogisia laitteita 1970-luvun loppuun saakka. Hän työskenteli Helsingin yliopiston musiikkitieteen laitoksen elektronisen musiikin studiossa vuodesta 1970 alkaen Erkki Kurenniemen johdolla ja vastasi studion toiminnasta vuosina 1973–1986. Hän työskenteli myös Yleisradion kokeilustudiossa ja Sibelius-Akatemian elektronisen musiikin studiossa. Hän loi musiikkia kuunnelmiin (Liisa ihmemaassa, Neurovelho) ja kokeellisiin animaatioelokuviin (Sähkölintupuutarha). 1980-luvulla Ruohomäki keskittyi tietokonegrafiikkaan mutta alkoi taas säveltää 1990-luvulla käyttäen tietokonepohjaisia järjestelmiä. Ennen kuolemaansa hän asui Oulussa ja toimi Oulun konservatorion elektronisen musiikin lehtorina, kunnes jäi eläkkeelle 68-vuotiaana. Vuonna 2020 taiteilija Niina Suominen toteutti mediataideteoksen Mikä aika on? Teoksen ääniraitana on käytetty Jukka Ruohomäen sävellyksen Mikä aika on? versiota 4, jonka Ruohomäki miksasi Suomisen teosta varten. Ruohomäelle myönnettiin valtion ylimääräinen taiteilijaeläke vuonna 2021. Ruohomäki menehtyi sairauskohtaukseen kotonaan 8. maaliskuuta vuonna 2022. Hän oli 74-vuotias. Ruohomäki on haudattu Ouluun. == Teoksia == === 1970-luku === * Mikä aika on (1970) * Adjö (1974–75) * Phones (1975) * Pisces (1975–76) * Ennen iltaa (1977) * NRUT1 (1978) ; Erkki Kurenniemen kanssa * Inventio / Outventio (1970) * Mix Master Universe (1972–74) === 1980-luku === *Tv- uutisten tunnusmusiikki (1980-luvun alkupuoli) === 1990-luku === * Viiltoja (Scratches) (1995) * Luscinia (1997) * Hommage à Winston Smith (1983–84, 1994, 1997–98) === 2000-luku === * Sanattomasti (Wordlessly) (2000–01) * Flow (2002) * Cyber Suite (1994, 1998–2006) * Okon Fuoko – Revisité (2007) : Ruohomäen muokkaus Leevi Madetojan Okon Fuokosta. * Metsälampien välkkyvät silmät (2008) * Bourgeois and Proletarians (2009) : Yhteistyö Mieskuoro Huutajien kanssa === Time Ride === Time Ride on Hot Igloo -yhtiön julkaisema kokoelma Ruohomäen tuotannosta. Levy julkaistiin syystalvella 2006. Levy sisältää Ruohomäen 1990- ja 2000-luvun tuotantoa. ; Kappalelista #Jockey Seq. C #Viiltoja #Luscinia #Sanattomasti 2 #Hommage À Winston Smith #Cyber Suite == Lähteet == ==Kirjallisuutta== * ==Aiheesta muualla== * Time Ride -levystä ja Ruohomäestä. PDF. Web Archive. Hot Igloo. * Ruohomäestä Oulun kaupunginkirjaston sivuilla * Jukka Ruohomäen muistokirjoitus Helsingin Sanomissa * Taiteilija Niina Suomisen teoksen Mikä aika on? sivu AV-arkin sivuilla Luokka:Suomalaiset säveltäjät Luokka:Suomalaiset elektronisen musiikin artistit Luokka:Suomalaiset musiikkitieteilijät Luokka:Vuonna 1947 syntyneet Luokka:Vuonna 2022 kuolleet
Ulrik Thersner

Ulrik Thersner tai Tersner (2. huhtikuuta 1779 Kirkkonummi – 2. syyskuuta 1828 Västerås Ruotsi) oli suomalainen sotilas, piirtäjä ja taidegraafikko, joka oli kotoisin Kirkkonummen pitäjästä Uudeltamaalta.Suomen taidegrafiikka, s. 7 Thersnerin vanhemmat olivat kappalainen Mikael Tersner ja Johanna Tersner o.s. Dorph (toisten lähteiden mukaan Dorpt). Hänen puolisonsa oli vuodesta 1811 Anna Gustafva o.s. Weckman. Hän oli Ruotsin sota-akatemian jäsen, everstiluutnantti. Thesner lähti sotilasuralle seitsemänvuotiaana, jolloin hän ryhtyi laivapojaksi ja osallistui Kustaa III:n Venäjän sotaan 1788–1790. Myös vuosien 1808–1809 Suomen sotaan hän osallistui. Hän aloitti vuonna 1817 kivipiirrosjulkaisun Sverige framstäldt i teckningar (Fordna och närvarande Sverige), josta ennen Thersnerin kuolemaa ehti valmistua 38 vihkoa. Piirrosten tekoa jatkoivat ensin muut, myöhemmin vuonna 1843 hänen tyttärensä, kirjailija Thora Johanna Ulrika Thersner (s. 1818, k. Tukholmassa 3. lokakuuta 1867). Tämän kuollessa valmiina oli 364 foliolehteä. Kivipiirrosjulkaisun taso ei noussut kovin korkalle. Niissä jatkui vanha ranskalaisklassinen maisemagrafiikan traditio sangen kaavamaisessa muodossa. ==Teokset== *Fordna och närvarande Sverige, 1817–1828 *Några ord om musiken 1826 *Om landskapsmålning 1828 ==Lähteet== * Onni Okkonen, Jaakko Puolakka: Suomen taidegrafiikka, WSOY 1945 * Kuvataiteilijamatrikkeli *Vanhojen kuvien ja karttojen rekisteri, alkuperäinen lähde Svenskt biografiskt handlexikon. * ===Viitteet=== Luokka:Suomalaiset kuvittajat Luokka:Vuonna 1779 syntyneet Luokka:Vuonna 1828 kuolleet
Chad Brown

Chad Brown (13. elokuuta 1961 New York – 2. heinäkuuta 2014 New York) oli yhdysvaltalainen näyttelijä ja pokeriammattilainen. Manhattanilla, New Yorkissa syntynyt ja Bronxissa varttunut Brown muutti Los Angelesiin 1990-luvun alussa ja alkoi työskennellä Hollywoodissa. Hän näytteli sivurooleissa muutamissa televisiosarjoissa ja elokuvissa. Hän asui myöhemmin Kanadan Vancouverissa.http://www.pokerstars.eu/fi/team-pokerstars/chad-brown/ == Pokeriura == Chad Brown oppi pelaamaan pokeria Bronxin italialaisissa kahviloissa. Brown toimi televisioidun pokeriturnauksen Ultimate Poker Challengen juontajana. Brown sijoittui rahasijoille useissa World Series of Poker -turnauksissa: vuonna 2002 hän oli kolmas $1,500 Omaha hi-lo split -turnauksessa, vuonna 2004 toinen Ted Forrestin jälkeen $1,500 seven-card stud -turnauksessa ja toinen vuoden 2005 $2,000 seven-card stud hi-lo -kilpailussa. Vuonna 2005 hän oli kolmas WSOP:n oheiskilpailussa (World Series of Poker circuit event) Chris Fergusonin ja Prahlad Friedmanin jälkeen. Hän oli saman tapahtuman finaalipöydässä myös vuonna 2006. Vuoden 2007 WSOP:ssa Brown menestyi mainiosti vaikkei voittanutkaan yhtään turnausta. Hän saavutti kahdeksan rahasijaa, joista kaksi oli finaalipöytäsijoituksia. World Championship No-Limit 2–7 Draw Lowball w/Re-Buys -turnauksessa hän hävisi lopun kaksinpelissä Erik Seidelille ja ansaitsi 324 777 dollaria. World Poker Tourilla (WPT) Brown on päässyt finaalipöytään kerran (Bay 101 Shooting Stars -turnaus jossa hän oli kuudes). Vuonna 2006 Brown voitti yhden suurimmista nettipokeriturnauksista, World Championship of Online Pokerin. 5 000 dollarin sisäänoston H.O.R.S.E.-tapahtumaan osallistui 174 kanssakilpailijaa ja ykköspalkinto oli 223 125 dollaria. Maaliskuussa 2007 Brown oli toinen Las Vegasissa pelatussa kaksinpelin (heads-up) mestaruuskilpailuissa NBC National Heads-Up Championshipissa. Turnauksen voitti Paul Wasicka. Bluff Magazine valitsi Brownin vuoden 2006 pelaajaksihttp://www.bluffmagazine.com/players/poy.asp . Hänen pokeriuransa turnausansiot ylittivät maaliskuussa 2014 3,6 miljoonaa dollaria. Chad Brown pelasi nimimerkillä ChadBrownPRO Team PokerStars Pro-jäsenenä. ==Muuta== Chad Brown oli aiemmin naimisissa pokerinpelaaja Vanessa Rousson kanssa.https://web.archive.org/web/20090511085639/http://www.pokerroad.com/news/posts/breaking- news-rousso-and-brown-tie-the- knothttps://twitter.com/VanessaRousso/status/156775667810316288 Chad Brownin vatsasta löydettiin vuonna 2011 viisi kiloa painanut syöpäkasvain. Rasvasoluista alkanut harvinainen liposarkooma poistettiin kirurgisesti ja hoitoa jatkettiin kemoterapialla. Hänet leikattiin neljän vuoden aikana viisi kertaa ja hän kävi läpi useita eri säteilytyshoitojaksoja, mutta jatkoi pokerin pelaamista sairaudesta huolimattahttp://www.iltasanomat.fi/pokeri/art-1288655756318.html . Brown kuoli 52-vuotiaana 2. heinäkuuta 2014. == Lähteet == == Aiheesta muualla == * * * Luokka:Yhdysvaltalaiset näyttelijät Luokka:Yhdysvaltalaiset pokerinpelaajat Luokka:Vuonna 1961 syntyneet Luokka:Vuonna 2014 kuolleet
Kelankylä

Kelankylä (usein pelkästään Kela) on Ranuan kunnassa sijaitseva kylä. Kelankylä sijaitsee Siuruanjärven ja Siuruanjoen ja Kelajoen varrella. Asutus on sijoittunut harjumuodostelman päälle, pääosin seututien 858 varteen. Kylä sijaitsee lähellä Ranuan ja Pudasjärven kunnanrajaa, noin 35 kilometrin päässä Ranuan kirkonkylältä kaakkoon. Kelankylässä asuu noin 70 ihmistä. Kelankylän koulu lakkautettiin vuonna 2001. Kylästä löytyy kyläyhdistyksen ylläpitämä kota, ja sen pihalla on muun muassa lentopallokenttä. ==Lähteet== Luokka:Ranuan kylät
John Juanda

Johnson "John" Juanda (s. 8. heinäkuuta 1971 Medan, Indonesia) on indonesialaissyntyinen yhdysvaltalainen pokeriammattilainen. Etniseltä taustaltaan kiinalainen Juanda syntyi ja kasvoi Indonesiassa, josta hän muutti vuonna 1990 Yhdysvaltoihin opiskelemaan Oklahoman yliopistoon (Oklahoma State University). Hän suoritti MBA-tutkinnon Seattlen yliopistossa. == Pokeriura == Juanda aloitti pokeriturnauksissa pelaamisen vuonna 1996. Vuonna 2001 hän voitti World Poker Open Championship -turnauksen ja nimettiin vuoden turnauspelaajaksi seuraavana vuonna. Vuonna 2002 $ 1,500 Triple Draw Lowball Ace to Five -turnauksessa Juanda voitti ensimmäisen World Series of Poker (WSOP) -rannekkeensa. Seuraavana vuonna hän voitti kaksi ranneketta lisää. WSOP:n pääturnauksessa Juanda on ollut parhaimmillaan 31. vuonna 2005. Marraskuussa 2004 Juanda voitti Professional Poker Tourin avajaisturnauksen. Vuotta myöhemmin marraskuussa 2005 hän ansaitsi lähes puoli miljoonaa dollaria Monte Carlossa, Monacossa voitettuaan Monte Carlo Millions Consolation -turnauksen, oltuaan kuudes Monte Carlo Millions -päätapahtumassa ja toinen "The FullTiltPoker.Net Invitational Live from Monte Carlo" -kutsukilpailussa. Tammikuussa 2006 Juanda oli voittaja Australian pokerimestaruuskilpailussa (Crown Australian Poker Championship), jonka ykköspalkinto oli miljoona Australian dollaria. Syksyllä 2008 Juanda voitti neljännen WSOP-rannekkeensa World Series of Poker Europen pääturnauksesta Lontoossa. Turnauksen ykköspalkinto oli 868 800 puntaa. Vain muutama päivä myöhemmin hän sijoittui Lontoossa toiseksi EPT:n 20 000 punnan "High Rollers"-sivuturnauksessa ja ansaitsi 327 000 puntaa. Viides WSOP-ranneke tuli kesäkuussa 2011, jossa hän kukisti 2-7 lowball championshipin kaksinpelissä 11-kertaisen rannekevoittaja Phil Hellmuthin. World Poker Tourilla Juanda on selvinnyt finaalipöytään kuusi kertaa. Gus Hansenin voittamassa Five Diamond World Poker Classic -turnauksessa toukokuussa 2002 hän oli toinen. Elokuussa 2015 Juanda voitti European Poker Tourin pääturnauksen Barcelonassa. Ykköspalkinto oli yli miljoona dollaria. Lokakuussa 2017 Juanda voitti Macaossa Triton Poker Super High Roller Seriesin pääturnauksen ja ansaitsi yli 22 miljoonaa Hongkongin dollaria. Bluff Magazine valitsi Juanda vuoden 2006 toiseksi parhaaksi pokerinpelaajaksihttp://www.bluffmagazine.com/players/poy.asp . Hän on pelannut television pokeriohjelmassa Poker After Dark. Tammikuussa 2019 Juandan pokeriuran turnausansiot ylittivät 24 miljoonaa dollaria Juanda valittiin Poker Hall of Fameen vuonna 2015.http://www.pokerlistings.com/jen- harman-john-juanda-named-2015-poker-hall-of-fame-inductees-50267 === WSOP- rannekkeet === Vuosi Turnaus Voittosumma (US$) 2002 $ 1,500 Triple Draw Lowball Ace to Five 49 620 2003 $ 2,500 Seven Card Stud Hi-Lo Split 130 200 2003 $ 2,500 Pot Limit Omaha 203 840 2008 £ 10,000 WSOP Europe Main Event 868 800 (Englannin puntaa) 2011 $ 10,000 2-7 Lowball Championship 367 170 == Lähteet == == Aiheesta muualla == * Viralliset kotisivut * WPT:n profiili * Card Player Magazinen haastattelu * Luokka:Yhdysvaltalaiset pokerinpelaajat Luokka:Vuonna 1971 syntyneet Luokka:Elävät henkilöt
Nuupasjärvi

Nuupasjärvi on järvi Nuuppaan kylässä Ranuan kunnassa Lapin maakunnassa. Järvi sijaitsee noin 14 kilometriä pohjoiseen Ranuan kirkonkylältä, kantatien 78 ja seututien 924 liittymän tuntumassa. Järvi saa vetensä pohjavedestä sekä ympäröiviltä soilta. Se laskee vetensä etelään Nuupas- ja Kivijokien kautta Iin Oijärveen. == Lähteet == Luokka:Kuivajoen vesistö Luokka:Ranuan järvet
Wille Wilenius

Michael ”Wille” Wilenius (s. 17. helmikuuta 1961) on suomalainen viestintäkonsultti ja viihdemaailman osaaja. Hän on toiminut muun muassa Blue Media Productions Oy:n innovaatiojohtajana. Aikaisemmin Wilenius työskenteli muun muassa toimittajana ja televisiotuottajana ja peliyhtiö Ladbrokesin tiedottajana Suomessa. Hän on opiskellut televisiotuotantoa Yhdysvalloissa. Vuonna 1993 Wille Wilenius tuotti Suomenruotsalaisen kulttisarjan ysiluokkalaisista ja heidän opettajistaan. Ei-toivottuja raskauksia, rakastumisia ja paheita, tanssia ja musiikkia. Johan Finnen käsikirjoittama sarja käsittelee sellaisia teemoja kuten rakkaus, ystävyys ja raha. (1993). 1990-luvulla hän tuotti Svenska Teaternille nuorisomusikaalin Hype. Hän on töissä Bulevardin Viestintä nimisessä pr- ja tapahtumatoimistossa. Wilenius asuu Helsingissä. Hänellä on viisi lasta. ==Lähteet== * Bulevardin viestintä * Blue Media Luokka:Suomalaiset toimittajat Luokka:Viihdealan vaikuttajat Luokka:Vuonna 1961 syntyneet Luokka:Elävät henkilöt
Nuupasjoki

Nuupasjoki on Ranuan Nuupasjärvestä laskeva Kivijoen sivujoki. Joen alkupiste on Nuupasjärven eteläpäässä, josta se alkaa kapeana ojana ja virtaa kohti etelää. Siihen liittyy useita pienempiä suo-ojia ja puroja, joista suurimmat ovat Pikkulammesta laskeva Nuupasoja sekä Seppälänoja. Kapeana alkunsa saava joki levenee noin kahden ja puolen kilometrin jälkeen pitkien suvantolampien ketjuksi. Nuupasjoki ja Heinijoki yhtyvät Kivijokeen Lapiosuon–Ison Äijönsuon soidensuojelualueella Jokihaaranhyöteikkö-nimisen kohouman eteläpuolella Ranualla. Luokka:Kuivajoen vesistö Luokka:Ranuan joet
Martin Höllwarth

Martin Höllwarth (s. 13. huhtikuuta 1974 Schwaz, Itävalta) on itävaltalainen mäkihyppääjä, joka voitti kolme maailmanmestaruutta ja saavutti neljä olympiamitalia. Höllwarth nousi mäkihyppääjänä maailman huipulle talvella 1991–1992, jolloin hän sijoittui Keski-Euroopan mäkiviikon kokonaiskilpailussa toiseksi ja saavutti Albertvillen olympialaisissa hopeaa niin normaali-, suur- kuin joukkuemäessäkin. Seuraavina vuosina hän ei menestynyt, vaan vasta Naganon olympialaisissa 1998 hän ylsi seuraavan kerran arvokisamitaleille saavuttaessaan pronssia joukkuemäessä. Hiihdon maailmanmestaruuskilpailuissa menestystä on tullut joukkuemäessä kolmen kultamitalin ja kahden pronssimitalin verran. Lisäksi hänellä on MM-tasolta henkilökohtainen pronssi Lahden kisojen normaalimäestä vuodelta 2001. Keski-Euroopan mäkiviikolla hän sijoittui kolmanneksi kaudella 2001–2002 sekä toiseksi kausilla 2003–2004 ja 2004–2005. Maailmancupissa hän voitti kahdeksan osakilpailua ja sijoittui 29 kertaa palkintokorokkeelle. Keski-Euroopan mäkiviikolla hän saavutti voiton Bischofshofenissa tammikuussa 2005. Höllwarth lopetti uransa kauden 2007–2008 jälkeen ja huhtikuussa 2008 hänen ilmoitettiin siirtyvän Viron mäkihyppymaajoukkueen päävalmentajaksi. ==Maailmancupin osakilpailuvoitot== Päivä Kilpailupaikka Maa Mäki 10\. tammikuuta 1992 Predazzo Italia normaalimäki 19\. joulukuuta 1992 Sapporo Japani normaalimäki 1\. helmikuuta 1997 Willingen Saksa suurmäki 7\. joulukuuta 2002 Trondheim Norja suurmäki 14\. joulukuuta 2002 Titisee-Neustadt Saksa suurmäki 15\. joulukuuta 2002 Titisee-Neustadt Saksa suurmäki 18\. tammikuuta 2004 Zakopane Puola suurmäki 6\. tammikuuta 2005 Bischofshofen Itävalta suurmäki == Lähteet == * === Viitteet === Luokka:Itävaltalaiset mäkihyppääjät Luokka:Itävaltalaiset olympiamitalistit Luokka:Itävaltalaiset mäkihyppyvalmentajat Luokka:Vuonna 1974 syntyneet Luokka:Elävät henkilöt
Tehollisarvo

Tehollisarvo tarkoittaa sähkötekniikassa sähköisen suureen, kuten vaihtojännitteen tai vaihtovirran neliöllistä keskiarvoa. Vaihtojännite syöttää kuormaan saman tehon kuin sen tehollisarvon suuruinen tasajännite. Tehollisarvo voidaan määritellä mille tahansa jaksolliselle aaltomuodolle, ja myös stationaariselle signaalille kuten kohinalle. Sinimuotoisen vaihtojännitteen tai -virran tehollinen arvo voidaan laskea kun tiedetään sen huippuarvo \widehat{u} tai \widehat{i}. Tehollinen jännite on tällöin :U_{\rm rms} = \frac\widehat{u}{\sqrt{2}} ja tehollinen virta on :I_{\rm rms} = \frac\widehat{i}{\sqrt{2}} Suomen kotitalouksissa käytetään 230 voltin verkkojännitettä. Ilmoitettu arvo 230 V on keskimääräinen tehollinen vaihejännite eli jännite vaihe- ja nollajohtimen välillä. Verkkojännite on sinimuotoista, eli sen huippuarvo on \sqrt{2}\cdot 230\ \mathrm{V}\approx 325\ \mathrm{V}. Jännitteen hetkellisarvo siis vaihtelee ääriarvojen −325 V…+325 V välillä, mutta verkkojännitteeseen kytketty hehkulamppu palaa yhtä kirkkaasti kuin 230 voltin tasajännitteeseen kytkettynä. == Kirjallisuutta == * * Luokka:Sähkötekniikka
Hiirikäsi

Hiirikäsi tai hiiriranne on ranteen ja peukalon rasitusvamma, joka aiheutuu käden staattisesta lihasjännityksestä. Rasitusvamma syntyy tyypillisesti tietokoneen hiiren pitkäaikaisesta käsittelystä, mistä se on saanut nimensäkin. Hiirikäsi ei ole lääketieteellinen diagnoosi vaan yleisnimitys erilaisille käsivarren ja käden oireille, jotka ilmaantuvat pitkäkestoisen hiirellä työskentelyn aikana tai jälkeen. Pitkälle ehtinyt rasitus voi johtaa varsinaisiin diagnosoitaviin sairauksiin, kuten jännetupen tulehdukseen, rannekanavan oireyhtymään tai tenniskyynärpäähän. Hiirikäsi voinee syntyä, jos hiirtä käytetään yli kymmenen tuntia viikossa. ==Oireet== Hiirikäden oireena on tyypillisesti kova kipu kädessä ja ranteessa. Kipu voi ulottua kyynärvarteen asti. Oireina voi lisäksi esiintyä puutumista, pistelyä ja lihasheikkoutta. Hiirikäteen voi myös liittyä laajemmin vaivoja niska- hartiaseudussa. ==Yleisyys== Oirekuvan epäyhtenäisyyden vuoksi ei tarkkaan tiedetä, kuinka yleinen vaiva hiirikäsi on. Tietokoneen käyttöön liittyviä rasitusvammoja ei yleensä korvata ammattitauteina, joten ne jätetään myös ilmoittamatta.Esa-Pekka Takala: Tietokone- ja tarkkuustyö aiheuttavat liikuntaelinten vaivoja. Helpota oloasi - tauota työsi.Työterveyslaitos, Työterveiset 3/2001, s. 14–16. Tuoreessa tanskalaisessa lähes 7 000 henkilöä sisältäneessä tutkimuksessa selvitettiin tietokoneen käyttäjien käsivaivoja 12 kuukauden aikana. Tulosten mukaan 4,3 prosenttia tutkimushenkilöistä ilmoitti kärsivänsä tietokoneen käyttöön liittyvästä keskivaikeasta tai vaikeasta käden tai käsivarren alueen kivusta. Yli 30 tunnin viikoittainen hiiren käyttö lisäsi käden alueen oireiden riskiä.Kryger AI, Andersen JH, Lassen CF, Brandt LP et al. (2003). "Does computer use pose an occupational hazard for forearm pain; from the NUDATA study." Occup Environ Med. 60(11):e14. PMID 14573725 thumb|180px|Rannetuen sisältävä hiirimatto. ==Hoito== Koska kyseessä ei ole mikään yksittäinen lääketieteellisesti määritelty sairaus vaan yleisnimitys erilaisille kädenseudun kiputiloille, hiirikäden hoito riippuu kulloinkin kyseessä olevan oireen aiheuttajasta. Lääketieteellinen hoito kuuluu fysiatrian erikoislääkärin alaan. Lääkärin puoleen on syytä kääntyä oireiden pitkittyessä ja haitatessa jokapäiväistä elämää tai työskentelyä. Hoitoina voivat olla esimerkiksi fysikaalinen hoito, kipulääkitys tai paikalliset kortisonipistokset. Hiirikäden vaivatessa on välittömänä toimena syytä parantaa työpisteen ergonomiaa. ==Ennaltaehkäisy== Työympäristöä tulisi parantaa siten, että työskentelyasento on mukava ja kyynärpäitä ja ranteita voi tukea pöytään tai käsinojiin. Tuolin, pöydän ja näytön asento täytyisi säätää työntekijälle sopivaksi. Hiirtä käytettäessä rannetuki ja hiirimatto lienevät hyödyllisiä apuvälineitä. Kynähiiri on ergonomisempi vaihtoehto tavalliselle hiirelle. Pitkäkestoisia staattisia työrupeamia tulisi välttää. ==Katso myös== * Rannekanavaoireyhtymä * Jännetuppitulehdus * Tenniskyynärpää * Powerball-treeniväline ==Lähteet== Luokka:Tuki- ja liikuntaelinten sairaudet Luokka:Seulonnan keskeiset artikkelit es:Enfermedad profesional#Enfermedades osteomusculares
Valkiainen (Jokikokko)

Valkiainen on järvi Kiiminkijoen vesistöalueella Jokikokon kylässä Nuorittan kaupunginosassa Ylikiimingissä Oulussa Pohjois-Pohjanmaalla. Se sijaitsee noin 12 kilometrin päässä Ylikiimingin kirkonkylän itäpuolella, noin viisi ja puoli kilometriä Jokikokon kylältä kaakkoon, ja noin kuusi kilometriä Alavuoton kylältä luoteeseen. Järvi on pieni ja matala, ja se saa vetensä pääosin ympäröiviltä soilta sekä pohjavedestä. Järvi laskee Kiiminkijokeen Peuraojaa pitkin. ==Lähteet== Luokka:Kiiminkijoen vesistö Luokka:Nuoritta Luokka:Ylikiimingin järvet
Southern Manitoba Railway

Southern Manitoba Railway on heinäkuussa 1999 perustettu kanadalainen rautatieyhtiö, jonka kotipaikka on Winnipeg Manitobassa. Yhtiön rataverkon pituus on 128 kilometriä, ja se palvelee Manitoban provinssin eteläisen osan maatalouden kuljetustarpeita. SMNR:llä on yhdysliikenneasema Morrisissa Canadian National Railwayn kanssa. Luokka:Kanadalaiset rautatieyhtiöt Luokka:Manitoban rautatieliikenne
Christian Poulsen

Christian Bjørnshøj Poulsen (s. 28. helmikuuta 1980 Asnæs, Tanska) on tanskalainen jalkapalloilija, pelipaikaltaan keskikenttäpelaaja. Poulsen edusti seuratasolla muun muassa FC Kööpenhaminaa, Schalkea, Sevillaa, Juventusta, Liverpoolia, Eviania ja Ajaxia. Poulsen oli yksi Tanskan maajoukkueen parhaista pelaajista. Hän edusti Tanskaa muun muassa vuosien 2002 ja 2010 MM-kisoissa sekä vuoden 2004 EM-kisoissa. Kaikkiaan hän pelasi 92 maaottelua ja teki niissä kuusi maalia. Poulsen on yksi neljästä jalkapalloilijasta, joka on pelannut jokaisessa Euroopan viidessä suurimmassa sarjassa – Englannin Valioliigassa, Espanjan La Ligassa, Italian Serie A:ssa, Saksan Bundesliigassa ja Ranskan Ligue 1:ssä. Muut kolme kaikissa näissä sarjoissa pelannutta pelaajaa ovat romanialainen Florin Răducioiu, montenegrolainen Stevan Jovetić ja alankomaalainen Justin Kluivert. == Lähteet == Luokka:Tanskalaiset jalkapalloilijat Luokka:Vuonna 1980 syntyneet Luokka:Elävät henkilöt
Pörhölä

Pörhölä voi tarkoittaa seuraavia: == Henkilöitä == Nimen suomalaisia kantajia ovat muun muassa: * Maili Pörhölä (s. 1958), Jyväskylän yliopiston puheviestinnän professori * Mikko Pörhölä (s. 1976), näyttelijä * Ville Pörhölä (1897–1964), kuulantyöntäjä, kiekon- ja moukarinheittäjä, olympiavoittaja == Fiktiossa == * Einari Keski-Pörhölä, Aake Kallialan esittämä hahmo Pulttibois- ja Manitbois-televisiosarjoissa
Hans Petter Buraas

Hans Petter Buraas (s. 20. maaliskuuta 1975 Bærum, Norja) on norjalainen uransa lopettanut alppihiihtäjä. Buraas voitti pujottelun olympiakultaa Naganossa 1998. Buraas voitti ainoastaan yhden osakilpailun maailmancupissa 13 vuotta kestänellä urallaan. == Lähteet == * Buraasin kotisivut * Luokka:Norjalaiset alppihiihtäjät Luokka:Norjalaiset olympiavoittajat Luokka:Vuonna 1975 syntyneet Luokka:Elävät henkilöt
Metalliliitto

Metalliliitto tarkoittaa seuraavia asioita: * Metallityöväen Liitto, suomalainen metalliteollisuudessa työskennelleiden ammattiliitto * Metalliliitto, metallimusiikkiin keskittynyt suomalainen radio-ohjelma.
Tolja

Tolja on Ranuan kunnassa sijaitseva kylä. Kylä sijaitsee Toljanjärven rannalla noin 13 kilometriä Ranuan kirkonkylältä pohjoiseen paikassa, jossa Simojoki laskee Toljanjärveen. Toljassa järjestettiin rockmusiikkitapahtuma Rynkkärock vuosina 1999–2001. ==Lähteet== Luokka:Ranuan kylät
Hosio

Hosio voi olla: ;paikkoja: * Hosio, kylä Ranualla * Hosio, kylä Ulvilassa * Hosionperä, kylä Nivalassa ;henkilöitä: * Miika Hosio (s. 1989), suomalainen futsalpelaaja * Vihtori Hosio (1868–1913), suomalainen maanviljelijä ja valtiopäivämies Luokka:Sukunimet
Hosio (Ranua)

Hosio on Ranuan kunnassa sijaitseva kylä. Kylä sijaitsee Simojoen varrella noin 40 kilometriä Ranuan kirkonkylältä. Kylällä on ollut oma koulu, joka on lakkautettu. Ranuan kunta laittoi vuonna 2001 koulurakennuksen myyntiin. ==Lähteet== Luokka:Ranuan kylät
Ferrari F2007

Ferrari F2007 on Formula 1 -auto, jota Ferrarin F1-talli käytti kaudella 2007. Autoa kuljettivat kilpailuissa brasilialainen Felipe Massa ja suomalainen Kimi Räikkönen. Testikuljettajina toimivat espanjalainen Marc Gené ja italialainen Luca Badoer. Ferrari aloitti uuden autonsa testit 15. tammikuuta 2007 Fioranossa. Kimi Räikkönen testasi Ferrarin F1-autoa ensimmäisen kerran Vallelungan radalla 23. tammikuuta. ==Kuljettajat== * Felipe Massa * Kimi Räikkönen ===Testikuljettajat=== * Marc Gené * Luca Badoer ==Teknisiä tietoja== * Moottori: Ferrari 056 90° V8 * Vaihdelaatikko: Ferrari 7-vaihteinen + peruutusvaihde * Polttoaine: Shell * Renkaat: Bridgestone Potenza * Debyytti: Australian Grand Prix 2007 ==Formula 1 -tulokset== (lihavointi tarkoittaa paalupaikkaa ja asteriski (*) nopeinta kierrosta) Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 2007 Ferrari Ferrari V8 AUS MAL BAH ESP MON CAN USA FRA GBR EUR HUN TUR ITA BEL JPN CHN BRA rowspan="3" 204 rowspan="3" 1. Felipe Massa 6 5 1* 1* 3 DSQ 3 2* 5 2* 13 1 Kesk. 2* 6 3* 2 Kimi Räikkönen 1* 3 3 Kesk. 8 5 4* 1 1* Kesk. 2* 2* 3 1 3 1 1* ==Lähteet== *Ferrari F2007:n tekniset tiedot Luokka:Formula 1 -kausi 2007 Luokka:Ferrarin Formula 1 -autot
Kuhajärvi

Kuhajärvi voi tarkoittaa seuraavia maantieteellisiä kohteita: ==Paikannimenä== * Kuhajärvi, kylä Pertunmaalla ==Vesialueen nimenä== * Kuhajärvi, järvi Juupajoella * Kuhajärvi, järvi Kuortaneella * Kuhajärvi, kuivatettu järvi Nurmijärvellä * Kuhajärvi, järvi Ranualla * Kuhajärvi, järvi Ristiinassa * Kuhajärvi, järvi Moinniemellä Savonlinnassa * Kuhajärvi, järvi Savonlinnan lentoaseman pohjoislaidalla * Kuhajärvi, järvi Sulkavalla * Kuhajärvi, järvi Vihtavuoressa * Kuhan Takajärvi, järvi Ranualla Luokka:Järvien täsmennyssivut
Ferrari F2004

Ferrari F2004 on Ross Brawnin, Rory Byrnen ja Aldo Costan suunnittelema auto, jolla Ferrarin F1-talli kilpaili kaudella 2004. Auto oli radalla ylivoimainen. Sillä voitettiin 15 kisaa 18:sta. Michael Schumacher voitti 13 kilpailua ja toinen kuljettaja Rubens Barrichello kaksi. Ferrari voitti valmistajien sarjan ja Schumacher kuljettajien MM-tittelin. Kaudella 2004 valmistajien MM-sarjassa MM-pisteitä kertyi 262. Kauden kahdessa ensimmäisessä kilpailussa Ferrari käytti F2004M ja keräsi niissä 10 pistettä. F2004:ään perustuu A1 Grand Prix- sarjassa vuodesta 2008 käytetty "Powered by Ferrari" -auto. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus 2004 Ferrari Ferrari V10 AUS MAL BHR SMR ESP MON EUR CAN USA FRA GBR GER HUN BEL ITA CHN JPN BRA 262 1. Michael Schumacher 1 1 1 1 1 Kesk. 1 1 1 1 1 1 1 2 2 12 1 7 Rubens Barrichello 2 4 2 6 2 3 2 2 2 3 3 12 2 3 1 1 Kesk. 3 2005 Ferrari Ferrari V10 AUS MAL BHR SMR ESP MON EUR CAN USA FRA GBR GER HUN TUR ITA BEL BRA JPN CHN 100 3. Michael Schumacher Kesk. 7 Rubens Barrichello 2 Kesk. Luokka:Formula 1 -kausi 2004 Luokka:Formula 1 -kausi 2005 Luokka:Ferrarin Formula 1 -autot
Alex Rodriguez

Alexander Emmanuel Rodriguez (s. 27. heinäkuuta 1975 Manhattan, New York), yleisesti tunnettu lempinimellä ”A-Rod”, on yhdysvaltalainen uransa lopettanut baseballpelaaja, joka pelasi 22 kautta Major League Baseball (MLB) -sarjassa. Rodriguezia pidetään yhtenä baseballin historian parhaana pelaajana.http://sportsillustrated.cnn.com/2006/magazine/10/03/bb.allstar1009/ Hän edusti suurimman osan urastaan New York Yankeesia, mutta pelasi myös Seattle Marinersissa ja Texas Rangersissa. Hänen pelipaikkansa oli polttaja ja kolmospesämies. Rodriguez varattiin ensimmäisenä vuoden 1993 varaustilaisuudessa Marinersiin, jonka paidassa hän teki MLB-debyyttinsä 18-vuotiaana kaudella 1994. Hän jätti Marinersin kauden 2000 jälkeen liittyäkseen Rangersiin 10 vuoden ja 252 miljoonan dollarin sopimuksella, joka oli urheiluhistorian siihen mennessä suurin. Hän siirtyi vaihtokaupassa Yankeesiin ennen kautta 2004, ja siirtyi polttajasta kolmospesämieheksi Derek Jeterin ollessa Yankeesin polttaja. Kauden 2007 jälkeen hän teki uuden 10 vuoden sopimuksen, arvoltaan 275 miljoonaa dollaria. Sports Illustrated paljasti helmikuussa 2009 Rodriguezin antaneen positiivisen dopingnäytteen vuonna 2003. Myöhemmin Rodiguez myönsi käyttäneensä dopingia vuosina 2001–2003. Rodriguez tuomittiin 211 ottelun pelikieltoon elokuussa 2013 kiellettyjen aineiden käytöstä. Rodriguez pelasi viimeisen ottelunsa 12. elokuuta 2016. Uransa päätyttyä hän on toiminut urheiluselostajana. ==Lähteet== ==Aiheesta muualla== Luokka:Yhdysvaltalaiset baseballpelaajat Luokka:Vuonna 1975 syntyneet Luokka:Elävät henkilöt
Länsi-Suomi

Länsi-Suomi voi tarkoittaa seuraavia: *Länsi-Suomi, Suomen läntinen osa *Länsi-Suomen lääni, Suomessa vuosina 1997–2009 toiminnassa ollut lääni *Länsi Suomi FI19, NUTS 2 -tasoinen suuralue Suomen yhteisessä tilastollisten alueyksiköiden nimikkeistössä (NUTS) * Länsi-Suomi, Raumalla ilmestyvä sanomalehti * Länsi-Suomi, Porissa vuosina 1877–1879 ilmestynyt sanomalehti ==Katso myös== * Länsimurteet Luokka:Suomen maantiede
Ferrari F2002

Ferrari F2002 on Ross Brawnin, Rory Byrnen ja Paolo Martinellin suunnittelema auto, jolla Ferrari kilpaili kaudella 2002 ja kauden 2003 neljä ensimmäistä osakilpailua. Michael Schumacher sai ensimmäisenä käyttöönsä uuden F2002-mallin Brasilian GP:ssä ja molemmat kuljettajat saivat uuden auton käyttöönsä seuraavassa San Marinon osakilpailussa. Auto oli suorastaan ylivoimainen. Michael Schumacher voitti sillä 11 osakilpailua ja Rubens Barrichello neljä. Ferrari voitti kauden 2002 10 viimeistä osakilpailua. Auto myytiin RM Sothebyn huutokaupassa yli 6,6 miljoonalla dollarilla vuonna 2019. == Lähteet == Luokka:Formula 1 -kausi 2002 Luokka:Formula 1 -kausi 2003 Luokka:Ferrarin Formula 1 -autot
Matti Virtanen

Matti Virtanen oli lokakuussa 2014 Suomen toiseksi yleisin kutsumanimen ja sukunimen yhdistelmä. ==Henkilöitä== *Matti Virtanen, Perlos Oy:n entinen toimitusjohtaja *Matti Virtanen, sosiologi *Matti Virtanen, Talouselämä-lehden ja aiemmin Yleisradion toimittaja *Matti Virtanen, Suomen Tennisliiton entinen puheenjohtaja. ==Fiktiossa== *Matti Virtanen, Kari Hotakaisen Juoksuhaudantie- romaanin päähenkilö *Matti Virtanen, kuvitteellinen henkilö televisiosarjassa Salatut elämät ==Lähteet==
Hilde Gerg

Hilde Gerg (s. 19. lokakuuta 1975 Lenggries, Länsi-Saksa) on entinen saksalainen alppihiihtäjä ja olympiavoittaja. Gerg osallistui Lillehammerin olympialaisiin 1994, Naganon olympialaisiin 1998 ja Salt Lake Cityn olympialaisiin 2002. Naganon olympialaisista hän voitti kultaa pujottelusta ja pronssia alppiyhdistetystä. Maailmanmestaruuskilpailuista Gerg voitti yhden kullan ja kolme pronssia. Kultaa hän voitti Bormiossa 2005 joukkuekilpailusta. Pronssia hän saavutti Sestrieressä 1997 supersuurpujottelusta ja yhdistetystä sekä St. Antonissa 2001 supersuurpujottelusta. Maailmancupissa Gerg voitti supersuurpujottelu-cupin kaksi kertaa vuosina 1997 ja 2002. Osakilpailuvoittoja kertyi tasan 20. Gerg joutui lopettamaan uransa talvella 2005 loukkaantumisten takia. == Lähteet == == Aiheesta muualla == * * Luokka:Saksalaiset alppihiihtäjät Luokka:Saksalaiset olympiavoittajat Luokka:Vuonna 1975 syntyneet Luokka:Elävät henkilöt
Homoporno

Homoporno on miesten välisen seksin kuvallista esittämistä, jonka tarkoituksena on kiihottaa seksuaalisesti lähinnä bi- tai homoseksuaalisia miehiä. Biseksuaalipornografian merkitys alkoi kasvaa 1980-luvun puolivälissä. Siinä esiintyy tyypillisesti samanaikaisesti kaksi miesnäyttelijää ja yksi naisnäyttelijä. Siinä missä homoporno on suunnattu lähinnä miehille, piirretyn yaoin kohdeyleisönä ovat heteroseksuaalit naiset. ==Tunnettuja esiintyjiä homopornotuotannoissa== * François Sagat * Fredrik Eklund alias Tag Eriksson * Jeff Stryker * Kristen Bjorn * Pavel Novotný alias Jakub Moltin, Max Orloff * Van Darkholme == Tunnettuja tuotantoyhtiöitä == * Bel Ami * Falcon Entertainment * Hot House Entertainment * Lucas Entertainment * Raging Stallion Studios * Titan Media ==Katso myös== *Lesboporno == Lähteet == ==Kirjallisuutta== * Mercer, John: Gay Pornography : Representations of Sexuality and Masculinity. New York : Palgrave Macmillan, 2017. ISBN 978-1-78076-518-1. *
Australiankääpiöpussiliitäjä

Australiankääpiöpussiliitäjä eli kääpiöpussiakrobaatti (Acrobates pygmaeus) on Australiassa elävä maailman pienin liitävä nisäkäs. Sen häntä on pitkän höyhenen muotoinen, jonka perusteella se on saanut myös englanninkielisen nimensä (). Pienestä koostaan huolimatta australiankääpiöpussiliitäjä voi loikata ja liitää pitkiäkin matkoja puusta puuhun, aina 25 metriin asti. Nisäkäsnimistötoimikunnan ehdotus lajin uudeksi suomenkieliseksi nimeksi on pussiakrobaatti. == Tuntomerkit == Kooltaan australiankääpiöpussiliitäjä on noin 65–80 mm pitkä ja painaa 10–14 grammaa. Kuten muillakin liitoeläimillä, tälläkin on liitopoimuksi kutsuttu ihokalvo etu- ja takajalkojen välillä. Se on paksumpi, kuin muilla pussieläimillä, mutta pienempi kooltaan; ihokalvo on vain kyynärpäistä polviin. Selvin tuntomerkki on kuitenkin australiankääpiöpussiliitäjän häntä. Se on yhteensä suurin piirtein samanpituinen kuin eläimen vartalo, pää mukaan laskettuna. Häntä on ohut ja lähes karvaton lukuun ottamatta kahta hyvin näkyvää riviä pitkiä, tuuheita karvoja hännän molemmilla puolilla. Häntä näyttää suorana ollessaan kaksipuoliselta kammalta. Häntää australiankääpiöpussiliitäjä käyttää tarttumiseen sekä liidon ohjaukseen ja jarruttamiseen. Turkki on muuten harmaa, mutta silmien ympärillä on tummat laikut ja korvien takana vaaleat laikut. Mahanpuoleinen karvoitus on hieman vaaleampaa harmaata. Australiankääpiöpussiliitäjän korvat ovat melko suuret ja pyöreät. == Levinneisyys == Australiankääpiöpussiliitäjän luonnollinen elinympäristö on Australian itärannikko ja se on levinnyt Pohjois-Queenslandista Victoriaan. == Ravinto == Ruokavalio koostuu medestä ja niveljalkaisista. == Lähteet == Luokka:Pussiliitäjät
Rammelsberg

Rammelsberg on 636 metriä korkea vuori lähellä Goslarin kaupunkia. Vuori on kuuluisa kaivoksistaan, jotka ovat osa Unescon maailmanperintöluetteloa. Alueella kaivettiin malmia yli tuhannen vuoden ajan. Rammelsbergistä kaivettiin hopeaa, kuparia, lyijyä, sinkkiä ja kultaa jo 300-luvulla eaa. Ensimmäinen kirjallinen maininta on 1000-luvulta. Kaivostoiminta jatkui keskeyttämättömänä aina vuoteen 1988, jolloin viimeinen kaivos suljettiin. Alkujaan Rammelsbergin tärkein tuote oli hopeamalmi, myöhemmin kupari ja viimeisessä vaiheessa lyijy. Kaikkiaan vuoresta louhittiin lähes 30 miljoonaa tonnia malmia. Kaivosten lopetettua toimintansa Rammelsbergiin perustettiin museo, jonka tehtävänä on säilyttää alueen perintö ja esitellä kaivosten historiaa sekä varusteita. == Lähteet == ==Aiheesta muualla== *Rammelsbergin viralliset sivut Luokka:Saksan vuoret Luokka:Unescon maailmanperintökohteet Saksassa Luokka:Ala-Saksi
Kim Raimi

Kim Raimi (s. 25. helmikuuta 1985 Helsinki) on suomalainen jalkapallovalmentaja ja entinen jalkapalloilija. Hän oli pelipaikaltaan keskuspuolustaja. Raimi on edustanut aikuisurallaan PK-35:n lisäksi FC Viikinkejä vuosina 2007–2008. Hän debytoi Veikkausliigassa 2007 ja pelasi vain seitsemän ottelua loukkaantumisten sävyttämän kauden aikana . Raimi on edustanut Suomen alle 18-vuotiaiden maajoukkuetta kahdessa ottelussa vuonna 2003. == Lähteet == == Aiheesta muualla == * Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
Kauppakeskus Galleria (Oulu)

pienoiskuva|153x153px|Gallerian ja Citytalon yhdistävää yhdyssiltaa. Kauppakeskus Galleria oli Oulun keskustassa Isokadun varrella, osittain nykyisen Kauppakeskus Valkean paikalla sijainnut pieni kauppakeskus, jonka omisti Citycon. Kauppakeskus oli yhtenäinen kaupallinen kokonaisuus naapurissa sijainneen Citytalon kanssa. Liikkeitä kauppakeskuksessa oli 10, ja ne sijoittuivat yhteen maanalaiseen kerrokseen ja kolmeen maanpäälliseen kerrokseen. Viimeiset päävuokralaiset kauppakeskuksessa olivat Top-Sport, Life ja Click Shoes. Nykyisin Galleria on osa Kauppakeskus Valkeaa. Vuonna 2015 Osuuskauppa Arina osti Cityconilta yhtiöt, jotka omistivat Gallerian ja Citytalon tontit. Kauppahinta oli noin 13 miljoonaa euroa. Kauppakeskuksen suunnitteli arkkitehtitoimisto Laatio Oy ja kauppakeskus valmistui vuonna 1987. Sama arkkitehtitoimisto suunnitteli yhdyssillan Gallerian ja Citytalon välille. Yhdyssilta purettiin vuonna 2015. == Lähteet == pienoiskuva|194x194px|Gallerian pääsisäänkäynti vuonna 2013. Galleria Luokka:Pokkinen
Kati Hidén

Kati Elisabeth Hidén (o.s. Leskinen; s. 11. heinäkuuta 1947 Helsinki) on suomalainen juristi ja entinen korkeimman oikeuden jäsen. Hidénistä tuli oikeustieteen kandidaatti 1969 ja varatuomari 1973. Hän toimi Pohjoismaiden Yhdyspankin notariaattiosaston palveluksessa 1969 ja Helsingin maistraatin notaarina 1970. Varsinaisen lakimiesuransa hän on tehnyt pelkästään korkeimmassa oikeudessa: korkeimman oikeuden vs. nuorempi oikeussihteeri 1973, nuorempi oikeussihteeri 1977, vanhempi oikeussihteeri 1982 ja esittelijäneuvos 1986. Ylimääräiseksi oikeusneuvoksesi hänet nimitettiin 1992 ja vakituiseen virkaan korkeimman oikeuden jäseneksi ja oikeusneuvokseksi 1. heinäkuuta 1993. Hän siirtyi eläkkeelle 68-vuotiaana syyskuussa 2015. Kati Hidénin isä oli oikeuskansleri Risto Leskinen, ja hänen puolisonsa on vuodesta 1970 ollut professori Mikael Hidén. == Lähteet == Luokka:Korkeimman oikeuden jäsenet Luokka:Vuonna 1947 syntyneet Luokka:Elävät henkilöt
Ville Klinga

Ville Klinga (s. 10. toukokuuta 1968) on suomalainen urheilutoimittaja ja TV- tietokilpailujuontaja. Hän toimi Yle Urheilun toimittajana 1990-luvulla ja 2000-luvun alussa. Lisäksi Klinga on juontanut TV:ssä muun muassa MTV3:lla Haluatko miljonääriksi? ja Mestareiden mestari -ohjelmia. == Ura == Klinga oli Yleisradiossa ensimmäistä kertaa vuonna 1990 kesätoimittajana. Tässä vaiheessa ei kuitenkaan ollut vielä selvää, että hänestä tulisi ammattitoimittaja, ja Klinga suunnittelikin myös liikunnanopettajan uraa. Hän on kertonut olleensa kiinnostunut urheilusta aina. Ville Klinga työskenteli Ylelle Barcelonan kesäolympialaisissa 1992. Klinga irtisanoutui sittemmin Yleltä ja korvasi myöhemmin Lasse Lehtisen Haluatko miljonääriksi? -visailun juontajana. Itse hän on aiemmin osallistunut televisiossa Kymppitonniin ja Maailman ympäri -kilpailuun, jotka myös voitti.http://www.mtv3.fi/helmi2005/viikonvaihde/artikkeli.shtml/407328?viikonvaihde- treffit Vuonna 2012 Klinga juonsi Mestareiden mestari -ohjelmaa. Klinga palasi Ylelle jalkapallon Brasilian MM-kilpailuissa 2014 ollen yksi Ylen studio- osuuksien juontajista. http://www.sportti.com/uutinen.asp?CAT=3-3&ID;=265763 Tätä nykyä Klinga on Viasat Urheilun vastaava tuottaja ja studio-isäntä. == Yksityiselämä == Klinga on naimisissa ja hänellä on lapsia. Hän on Suomen Hiihtoliiton entisen toimitusjohtajan Esa Klingan poika ja hiihtolajivalmentaja Jani Klingan vanhempi veli. == Lähteet == Luokka:Suomalaiset urheilutoimittajat Luokka:Suomalaiset tietokilpailujuontajat Luokka:Vuonna 1968 syntyneet Luokka:Elävät henkilöt
Petri Jalava

Petri Jalava (s. 14. kesäkuuta 1976 Turku) on suomalainen jalkapalloilija. Hän oli pelipaikaltaan keskuspuolustaja. Viimeksi Jalava edusti kaudella 2008 Ykkösessä pelannutta PK-35:ta. Veikkausliigaa Jalava on pelannut FC Viikingeissä, Turun Palloseurassa ja Rovaniemen Palloseurassa. Jalava on myös pelannut Ruotsin neljänneksi korkeimmalla sarjatasolla IFK Morassa ja Norjan kolmanneksi korkeimmalla sarjatasolla Nybergsund IL:ssä. Jalava teki Turun Palloseuran riveissä liigadebyyttinsä 19. toukokuuta 1996 Tampereen Ilvestä vastaan. Jalava on ammatiltaan fysioterapeutti. == Saavutukset == * Ykkösen vuoden pelaaja 2003 == Lähteet == == Aiheesta muualla == *Jalava FC Viikinkien kotisivuilla Luokka:Suomalaiset jalkapalloilijat Luokka:Vuonna 1976 syntyneet Luokka:Elävät henkilöt
Jaakko Kallio

Jaakko Juhani Kallio (s. 19. heinäkuuta 1945, Turku) on suomalainen näyttelijä. Kallio on esiintynyt paljon teatterissa, kiinnityksiä mm. Åbo Svenska Teateriin, Turun Kaupunginteatteriin ja Rovaniemen kaupunginteatteriin. Hänet kiinnitettiin näyttelijäksi Rauman Kaupunginteatteriin vuonna 1981. Jaakko Kallio tunnetaan myös Pätkänä Visa Mäkisen ohjaamista Pekka Puupää-televisiosarjoista ja elokuvista. Kallio esiintyi myös pienessä osassa Rauni Mollbergin ohjaamassa Tuntemattomassa sotilaassa. Hän on esiintynyt myös monissa televisiosarjoissa. ==Lähteet== Luokka:Suomalaiset näyttelijät Luokka:Vuonna 1945 syntyneet Luokka:Elävät henkilöt
Ukri Merikanto

Ukri Uolevi Merikanto (20. maaliskuuta 1950 Helsinki – 25. heinäkuuta 2010 Helsinki) oli suomalainen kuvanveistäjä. Ukri Merikanto opiskeli Taideteollisessa korkeakoulussa ja Suomen taideakatemian koulussa vuosina 1968–1971. Hän toimi vuosina 1974–1979 Taideteollisen korkeakoulun muovailun ja plastisen sommittelun opettajana. Hän on keskeinen nimi suomalaisessa modernistisessa taiteessa. Merikannon kolmiulotteisissa teoksissa käsitellään muun muassa painottomuuden ja painon suhdetta. Useimmissa töissään hän käytti materiaalina kiveä. Merikanto oli säveltäjä Aarre Merikannon ja Evi Merikannon (o.s. Mähönen) poika ja säveltäjä Oskar Merikannon pojanpoika. Hänen puolisonsa oli Kirsti Merikanto, ja heillä on kaksi lasta, joista tytär Ilona Merikanto (s. 1984) on Helsingin yliopiston kansanterveystieteen dosentti. Vuonna 2009 Merikanto palkittiin Pro Finlandia -kunniamerkillä. __NOTOC__ == Teoksia == *Teräspursi, 1981–1982, Helsinki. *Luottamus, 1983, Kokkola. *Barcarola, 1991, Turku. *Sisääntulo, 1994, Rovaniemi. *Con amore, 2000. *Kaukomieli, Otto Mannisen muistomerkki, 2000, Kangasniemi.Otto Mannisen seura ry Viitattu 14.9.2011. *Lintukoto, 2002, Oulu. == Kuvia julkisista teoksista == Tiedosto:Ukri Merikanto Tähystäjä 1977 .jpg|Tähystäjä, 1977, Helsinki. Tiedosto:Ukri Merikanto Graniittipursi 1983.jpg|Graniittipursi, 1983, Helsinki. Tiedosto:Luottamus by Ukri Merikanto 1983 Kokkola 2.JPG|Luottamus, 1983, Kokkola. Tiedosto:Ukri Merikanto - Aallotar - 1984 - Kaupungintalon sisäpiha, Ahlströminkatu 6 - Päiviönsaari - Varkaus.jpg|Aallotar, 1984, Varkaus. Tiedosto:Ukri Merikanto Kohtaaminen 1984.jpg|Kohtaaminen, 1984, Helsinki. Tiedosto:Ukri Merikanto Anadyomene.jpg|Anadyomene, 1991, Maarianhamina. Tiedosto:Barcarola.JPG|Barcarola, 1991, Turku. Tiedosto:Sisääntulo by Ukri Merikanto 1994 Rovaniemi.JPG|Sisääntulo, 1994, Rovaniemi. Tiedosto:Hamlet by Ukri Merikanto 1997.JPG|Hamlet, 1997, Tornio. Tiedosto:Ukri Merikanto Kohisten 1997 98.jpg|alt=|Kohisten, 1997-98, Helsinki Tiedosto:Ukri Merikanto Kevätlintu Oskar Merikannon muistomerkki 2002.jpg|Kevätlintu, Oskar Merikannon muistomerkki, 2002, Mänttä-Vilppula. Tiedosto:Ukri Merikanto Hamlet.JPG|Hamlet, 2017, Mänttä-Vilppula. Tiedosto:Ukri Merikanto Tietajalintu 1998.JPG|Tietäjälintu, 2017 (1998), Tampere. == Lähteet == == Aiheesta muualla == * * Luokka:Suomalaiset kuvanveistäjät Luokka:Pro Finlandia -palkitut Luokka:Vuonna 1950 syntyneet Luokka:Vuonna 2010 kuolleet
Talma Ski

Talma Ski on Sipoon Talmassa sijaitseva laskettelukeskus. Talma Skin rinne on 55 metriä korkea mäki. Talma Ski on lumilautailijoiden suosima laskettelukeskus. Talma Skissä on 7 hissiä, 8 rinnettä ja niistä 2 streetiä. Pisin rinne on 450 metriä pitkä.Visit Finland Talmasta löytyy kaksi streetrinnettä: etu- ja takastreet. Talman streetit ovat suosittuja, sillä niistä löytyy paljon monipuolisia hyppyreitä ja reilejä. Talmassa on myös toimintaa kesäisin, kuten kiipeilypuisto, frisbeegolfrata, alamäkiratoja maastopyöräilyyn ja maastopyörävuokrausta. == Lähteet == == Aiheesta muualla == *Talma Ski *Talma Ski (talvi) *Talma Ski (kesä) Luokka:Suomen talviurheilukeskukset Luokka:Sipoon rakennukset ja rakennelmat Luokka:Sipoon urheilu
Molitva russkih

Molitva russkih (, ”Venäläisten rukous”) oli Venäjän keisarikunnan kansallislaulu vuosina 1816–1833. Tsaari Aleksanteri I kannatti kansallislaulun käyttöönottoa Venäjällä Ranskan ensimmäisen keisarikunnan kukistuttua. Sävelmä otettiin Britannian kansallislaulusta ”God Save the King”, ja useat venäläiset runoilijat kirjoittivat säveleen omia sanoituksiaan. Vasili Žukovskin sanoitukset julkaistiin sanomalehdessä vuonna 1815 ja otettiin pian käyttöön Venäjän keisarikunnan virallisina kansallislaulun sanoituksina. Vuonna 1833 ”Molitva russkih” korvattiin ”Bože, Tsarja hranilla”, jota pidetään myös oikeastaan Venäjän ensimmäisenä kansallislauluna niin sävelmältään kuin omaperäisemmiltä sanoiltaan. Myös toista aikansa suosittua laulua ”Grom pobedy, razdavaisja!” pidetään ensimmäisenä kansallislauluna, vaikkei se koskaan saanutkaan virallista statusta. == Sanat == Боже, Царя храни! Славному долги дни Дай на земли! Гордых смирителю, Слабых хранителю, Всех утешителю — Всё ниспошли! Перводержавную Русь православную Боже, храни! Царство ей стройное! В силе спокойное! Всё ж недостойное Прочь отжени! О, Провидение! Благословение Нам ниспошли! К благу стремление, В счастье смирение, В скорби терпение Дай на земли! == Lähteet == Luokka:Historialliset kansallislaulut Luokka:Venäjän keisarikunta